cyanic-selkie/wikianc huggingface dataset:
சிவாடி, தருமபுரி
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 796 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3,532 ஆகும். இதில் பெண்களின் எண்ணிக்கை 1,733 என்றும், ஆண்களின் எண்ணிக்கை 1,799 என்றும் உள்ளது. கிராமத்தின் மொத்த எழுத்தறிவு விகிதம் 59.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
நுஜூத் அலி
நுஜூத் அலி (Nujood Ali, نجود علي  ) (பிறப்பு 1998) என்பவர் கட்டாயத் திருமணம் மற்றும் குழந்தைத் திருமணத்திற்கு எதிரான யெமனில் நடக்கும் இயக்கத்தில் ஒரு முக்கிய நபர் ஆவார். இவர் பத்து வயதில், பழங்குடி பாரம்பரியத்தை மீறி விவாகரத்து பெற்றவர் ஆவார். இதனால் உலகில் மிகச்சிறிய வயதில் மணமுறிவு பெற்ற பெண் என்று அடையாளப்படுத்தப்பட்டார். 2008 நவம்பரில், அமெரிக்க பெண்கள் பத்திரிகையான கிளாமர், நுஜூத் அலியை ஆண்டின் சிறந்த பெண்மணியாக தேர்ந்தெடுத்தது. மேலும் இவரின் வழக்கறிஞர் ஷதா நாசருக்கும் சேர்த்து அந்த விருதை வழங்கியது. அலியின் துணிவை இலரி கிளின்டன், காண்டலீசா ரைஸ் உள்ளிட்ட முக்கிய பெண்கள் பாராட்டினர்.
அலியின் வழக்கறிஞரான ஷாதா நாசர் 1964 இல் பிறந்தவராவார். அவர் ஒரு பெண்ணியவாதி மற்றும் மனித உரிமைகளில் நிபுணத்துவம் பெற்றவராவார், அலியின் வழக்கில் அவரது ஈடுபாடு மிகவும் பாராட்டைப் பெற்றது. அலி பிரெஞ்சு பத்திரிக்கையாளர் டெல்ஃபின் மினோயியுடன் இணைந்து என் ஐயெம் நூஜூத், ஏஜ் 10, அண்ட் டைவர்ஸ்டு என்ற ஒரு நூலை எழுதியுள்ளார்.
வாழ்கை வரலாறு
நுஜூத் அலிக்கு ஒன்பது வயதாகும் போது, இவரது பெற்றோர்கள் முப்பதுகளில் இருக்கும் ஃபேஸ் அலி தாமர் என்பவருக்கு இவரை மணமுடித்தனர். இவரது மாமியார்களால் தொடர்ந்து அடிக்கப்பட்டும், கணவனால் வன்கலவி செய்யப்பட்டார். இந்நிலையில் திருமணமான இரண்டு மாதங்களுக்குப் பிறகு அலி 2008, ஏப்ரல், 2 அன்று கணவன் வீட்டிலிருந்து தப்பி வெளியேறினார். தன் தந்தையின் இரண்டாவது மனைவியின் ஆலோசனையின் பேரில், இவர் விவாகரத்து கோரி, தனியாக நீதிமன்றத்திற்கு நேரடியாகச் சென்றார். அரை நாள் காத்திருப்புக்குப் பிறகு, இவர் ஒரு நீதிபதியால் கவனிக்கப்பட்டார், முகமது அல்-கிகாதா இவருக்கு தற்காலிக அடைக்கலம் கொடுக்கும் பொறுப்பை ஏற்றுக்கொண்டார். மேலும் இவரது தந்தை மற்றும் கணவர் இருவரையும் காவலில் எடுத்தார்.
வழக்கறிஞர் ஷதா நாசர் அலியை கட்டணமின்றி ஆதரிக்க ஒப்புக்கொண்டார். அந்த வழக்கறிஞரைப் பொறுத்தவரை 1990 களில் ஒரு பெண் வழக்கறிஞரின் தலைமையில் செயல்படும் ஒரு சட்ட அலுவலகத்தை சனாவில் திறந்து வழக்குகளை நடத்தத் தொடங்கியவுடன் தொடங்கிய ஒரு போராட்டத்தின் தொடர்ச்சி இதுவாகும். பெண் கைதிகளுக்கு தேவைப்படும் சட்ட உதவிகள் மூலம் அவர் தனது வாடிக்கையாளர்களை அடைந்தார்.
அந்த நேரத்தில் யெமன் நாட்டுச் சட்டமானது திருமணத்திற்கான குறைந்தபட்ச வயதை நிர்ணயிக்கவில்லை. மேலும் திருமண ஒப்பந்தத்தில் குடும்பங்கள் குழந்தைத் திருமணத்தின்போது திருமணமாகும் மணப்பெண்கள் வயதுக்கு வரும்வரை கணவர் அவளுடன் உடலுறவு கொள்வதில்லை என்று ஒப்புக்கொள்வதாக கருதப்பட்டது. நீதிமன்றத்தில், நாசர் அலியின் திருமணம் சட்டத்தை மீறியதாக வாதிட்டப்பட்டது. ஏனெனில் அலியின் கணவரால் அலி பாலியல் பலாத்காரம் செய்யப்பட்டார். மூன்று முதல் ஐந்து வருட இடைவெளிக்குப் பிறகு இவர் தன் கணவருடன் மீண்டும் சேர்ந்து வாழ வேண்டும் என்ற நீதிபதியின் முன்மொழிவை அலி நிராகரித்தார். இதன்பிறகு 2008, ஏப்ரல், 15 அன்று, நீதிமன்றம் இவருக்கு விவாகரத்து வழங்கியது (மேலும் இவரது முன்னாள் கணவர் திருமணத்தின்போது அளித வாக்குறுதியை காப்பாற்றத் தவறியதற்காக 250 டாலர்கள் இழப்பீடு வழங்க உத்தரவிட்டது).
வழக்கின் முடிவுக்குப் பிறகு, அலி மீண்டும் சனாவின் புறநகர்ப் பகுதியில் இருந்த தனது குடும்பத்துடன் சென்று சேர்ந்தார். இவர் 2008 இலையுதிர்காலத்தில் பள்ளிக்குச் செல்லத் துவங்கினார். திருமணத்திற்குப் பிறகு முதல் முறையாக, வழக்கறிஞராகும் திட்டத்துடன் பள்ளிக்குச் செல்லத் துவங்கினார். அலியின் நினைவுக் குறிப்புகளைக் கொண்டு பிரஞ்சு பத்திரிக்கையாளர் டெல்ஃபின் மினோயால் நூல் எழுதப்பட்டு, 2009 இல் வெளியிடப்பட்டது. மேலும் இந்த புத்தகத்தின் சர்வதேச விற்பனையில் இருந்து ஒரு பங்குத் தொகை இவரது பள்ளிப்படிப்புக்காக செலுத்தப்பட்டது; ஆனால் இவர் தொடர்ச்சியாக பள்ளிக்குச் செல்லவில்லை. இந்த வழக்கின் விளைவாக யெமன் பற்றிய எதிர்மறையான செய்திகள் உலக பத்திரிகைகளில் வெளியாயின. இதனால் 2009 மார்ச்சில் அலியின் கடவுச்சீடு பறிமுதல் செய்யப்பட்டது. அதன்மூலம் இவர் ஆத்திரியாவின் வியன்னாவில் நடந்த உலக மகளிர் விருது விழாக்களில் கலந்து கொள்ளாமல் தடுக்கப்பட்டார். புத்தகத்தின் வருமானம் உண்மையில் இவரது குடும்பத்திற்குச் செல்கிறதா என்றும் ஊடங்கள் கேள்வி எழுப்பின.
2010 ஆம் ஆண்டில், அலியின் குடும்பம் பிரெஞ்சு பதிப்பகத்தின் உதவியுடன் வாங்கிய புதிய இரண்டு மாடி குடியிருப்பில் வசித்து வந்தது. கட்டடத்தின் தரை தளத்தில் ஒரு மளிகைக் கடையை நடத்தி வந்தது. இந்த நேரத்தில், அலியும், இவரது தங்கையும் தனியார் பள்ளியில் முழுநேரமாக படித்து வந்தனர். ஏமன் சட்டத்தின்படி நூல் வெளியீட்டாளர்கள் நேரடியாக அலிக்கு பணம் செலுத்த முடியாததால், அலிக்கும் அவரது கல்விக்குமாக அவரது 18 வயது வரை மாதம் $1000 அவரது தந்தையிடம் வழங்க ஒப்புக்கொண்டனர்.
அலியின் நினைவுக் குறிப்பின் ஆங்கில மொழிப் பதிப்பு 2010 மார்ச்சில் வெளியிடப்பட்டது. த நியூயார்க் டைம்ஸ் கட்டுரையாளர் நிக்கோலஸ் கிறிஸ்டோஃப் பலதார மணம் மற்றும் குழந்தைத் திருமணம் போன்ற சமூகப் பிரச்சனைகள் தொடர்பான விழிப்புணர்வை ஏற்படுத்துவதற்காக மேற்கொள்ளப்பட்ட பணிகளைப் பாராட்டினார். உண்மையில், அலியின் வழக்கை மீது பாய்ச்சப்பட்ட ஊடக வெளிச்சம் மற்ற குழந்தை திருமணங்களை இரத்து செய்வதற்கான முயற்சிகளை ஊக்குவித்ததாகக் கூறப்படுகிறது. 2009 ஆம் ஆண்டில் ஒரு நடுத்தர வயது ஆணிடமிருந்து எட்டு வயது சவூதி சிறுமிக்கு விவாகரத்து வழங்கப்பட்டது. அதற்கு முந்தை ஆண்டு அவரது தந்தை அவரை திருமணம் செய்து கொள்ளும்படி கட்டாயப்படுத்தி அதற்கு ஈடாக சுமார் $13,000 பெற்றிருந்தார்.
2015 சூன் நிலவரப்படி தற்போது பதினாறு வயதாகும் அலி, அதிகாரப்பூர்வமற்ற முறையில் தனது பெயரை "மறைக்கப்பட்ட" என்று பொருள்படும் நுஜூத் என்பதிலிருந்து "வானத்தில் நட்சத்திரங்கள்" என்ற பொருளில் நோஜூம் என மாற்றினார்.
ஹஃபிங்டன் போஸ்ட் படி, அவர் 2014 இல் திருமணம் செய்து கொண்டார், இப்போது அவருக்கு இரண்டு பெண்கள் பிள்ளைகள் உள்ளனர். அவருடைய கல்வியில் அவர் முதலில் திட்டமிட்டபடி முன்னேற்றம் காணமுடியவில்லை. மேலும் பணம் கேட்டு அவரது குடும்பத்தினர் நச்சரிப்பதாக கூறப்படுகிறது.
நூல் பட்டியல்
2010 - I Am Nujood, Age 10 and Divorced, நியூயார்க், 2010 (ISBN 978-0307589675)
குறிப்புகள்
பகுப்பு:வாழும் நபர்கள் பகுப்பு:1998 பிறப்புகள் பகுப்பு:யெமனி பெண்கள்
முத்தூத் பாப்பச்சன் குழுமம்
முத்தூத் பாப்பச்சன் குழுமம் (Muthoot Pappachan Group) என்பது இந்தியாவின் கேரளாவின் திருவனந்தபுரத்தை தலைமையிடமாகக் கொண்ட ஒரு இந்திய வணிக நிறுவனமாகும். நிறுவனம் முழக்கம், 'நீலம் என்பது நம்பிக்கை' என்பதாகும். இநிறுவனத்தில் நிதி சேவைகள், தானுந்துத் தொழிற்றுறை முகவர்கள், தானுந்து வாகனக் கடன், விருந்தோம்பல், அசையா சொத்து வணிகம் மற்றும் உட்கட்டமைப்பு, சுகாதாரம் பேணுதல், தகவல் தொழில்நுட்பம், விலைமதிப்பற்ற உலோகங்கள், பயணம் மற்றும் ஓய்வு, வெளிநாட்டுப் பரிமாற்றச் சந்தை, பண பரிமாற்றம் மற்றும் மாற்று எரிசக்தி ஆகியவை உட்பட பல தொழில்கள் உள்ளடக்கப்பட்டுள்ளது. இந்த வணிகத்தை 1887 ஆம் ஆண்டில் முத்தூத் நினான் மத்தாய் என்பவர் தொடங்கினார்.
முத்தூத் நிதி நிறுவனம் என்பது முத்தூட் பாப்பச்சன் குழுமத்தின் முதன்மை நிறுவனமாகும். இது தங்கக் கடன்கள், குறு, சிறு மற்றும் நடுத்தர நிறுவன கடன்கள் மற்றும் பிற கடன் சேவைகளை கையாள்கிறது.
நிறுவன வரலாறு
இந்நிறுவனம் 130 ஆண்டுகளாக செயல்பட்டு வருகிறது. ஆரம்பத்தில், நிறுவனம் முக்கியமாக பிராந்தியத்தில் சொந்தமான தோட்டங்களுக்கு மொத்த பொருட்களை வழங்கியது.
தற்போது இந்த குழுவில் 3,800 கிளைகளில் 20,000 ஊழியர்கள் பணியாற்றுகின்றனர்.
நிதி சேவைகள்
முத்தூத் நிதி நிறுவனம்
முத்தூத் பப்பச்சன் சிட்ஸ்: முத்தூட் பாப்பச்சன் சிட்ஸ் என்பது இந்தியாவின் சிட் ஃபண்ட் சட்டம் 1982 இன் படி குழுவால் உருவாக்கப்பட்ட ஒரு தனி நிறுவனம் ஆகும்.
தீக்குச்சிக் கோட்டுரு
வடிவவியல் கோட்டுரு கோட்பாடுவில் தீக்குச்சிக் கோட்டுரு (matchstick graph) என்பது ஒன்றையொன்று சந்திக்காத, ஓரலகு நீளமுள்ள விளிம்புகளுடன் ஒரு தளத்தில் வரையக்கூடிய கோட்டுருவாகும். அலகு தொலைவு கோட்டுரு மற்றும் சமதளப்படுத்தக்கூடிய கோட்டுருவாக உட்பொதிவு செய்யப்படக்கூடிய கோட்டுரு எனவும் தீக்குச்சிக் கோட்டுருவை வரையறுக்கலாம். சாதாரணமாக தீக்குச்சிக் கோட்டுருவானது, ஒரு தட்டையான மேற்பரப்பில் ஒன்றையொன்று சந்திக்காத தீக்குச்சிகளைக் கொண்டு அமைக்கப்படும் கோட்டுரு எனலாம்.
முத்தூத் பாப்பச்சன் குழுமம்
நிதி சேவைகள்
முத்தூத் வீட்டுவசதி நிதி நிறுவனம்: 2014 ஆம் ஆண்டில், இந்த குழு முத்தூத் வீட்டுவசதி நிதி நிறுவனம் (எம்.எச்.எஃப்.எல்) என்ற துணை நிறுவனம் மூலம் மலிவு வீட்டு நிதி அரங்கில் நுழைந்தது. வீட்டுவசதி நிதி நிறுவனம் முக்கியமாக நடுத்தர மற்றும் குறைந்த வருமான பிரிவில் உள்ள வாடிக்கையாளர்களின் வீட்டு நிதி தேவைகளை பூர்த்தி செய்கிறது.
முத்தூத் சிறுதொழில் நிதி நிறுவனம்: முத்தூட் சிறுதொழில் நிதி நிறுவனம் என்பது 2010 இல் நிறுவப்பட்ட முத்தூத் பாப்பச்சன் குழுமத்தின் (எம்.பி.ஜி) சிறு நிறுவனத்தின் அங்கமாகும். முத்தூத் சிறுதொழில் நிறுவனம் 2015 இல் ரிசர்வ் வங்கியால் ஒரு வங்கி சாரா நிதி நிறுவனம் மற்றும் சிறுதொழில் நிதி நிறுவனம் ஆகியவற்றின் உரிமத்தை வழங்கியது.
தீக்குச்சிக் கோட்டுரு
ஒவ்வொரு தீக்குச்சிக் கோட்டுருவும் ஒரு அலகு தொலைவு கோட்டுருவாக இருக்கும். ஒவ்வொரு பென்னி கோட்டுருவும் ஒரு தீக்குச்சிக் கோட்டுருவாகும். ஆனால் எல்லா தீக்குச்சிக் கோட்டுருக்களும் பென்னி கோட்டுருக்கள் அல்ல. எடுத்துக்காட்டாக, எட்டு-முனை முப்படி தீக்குச்சிக் கோட்டுரு ஒரு பென்னி கோட்டுருவாகாது.
முத்தூத் பாப்பச்சன் குழுமம்
நிதி சேவைகள்
முத்தூத் இடர் காப்பீட்டு தரகு சேவைகள் நிறுவனம்: குழுவின் இந்த பிரிவு காப்பீட்டு தீர்வுகளுடன் தொடர்புடையது.
தீக்குச்சிக் கோட்டுரு
ஒழுங்கு தீக்குச்சிக் கோட்டுருக்கள்
தீக்குச்சிக் கோட்டுருக்கள் குறித்த அபெரும்பான்மை ஆய்வுகள் ஒழுங்கு கோட்டுருக்களைக் கொண்டுள்ளது. ஒரு ஒழுங்கு கோட்டுருவின் அனைத்து முனைகளும் சம எண்ணிக்கையிலான அண்மை முனைகளைக் கொண்டிருக்கும். இந்த எண்ணிக்கை கோட்டுருவின் படி எனப்படுகிறது.
கூரில் தீவுகள்
கூரில் தீவுகள் (Kuril Islands, Кури́льские острова́, குரீல்ஸ்கியே ஓஸ்த்ரவா, சப்பானியம்: சிசிமா ரெட்டோ (千島列島), என்பது உருசியாவின் சக்காலின் வட்டாரத்தில் அமைந்துள்ள ஒரு எரிமலைத் தீவுக்கூட்டம் ஆகும். இது 1300 கிமீ நீளத்துக்கு சப்பானின் ஹொக்கைடோ வின் தென்கிழக்கில் இருந்து 300 கிமீ நீளத்திற்கு உருசியாவின் கம்சாத்கா வரை 300 கிமீ நீளத்திற்கு நீண்டுள்ளது. பசிபிக் பெருங்கடலின் வடக்கே அக்கோத்ஸ்க் கடலால் பிரிக்கப்பட்டுள்ளது. இத்தீவுக்கூட்டத்தில் மொத்தம் 56 தீவுகளும், பல சிறிய பாறைகளையும் கொண்டுள்ளது. இத்தீவுக்கூட்டத்தின் மொத்த நிலப்பரப்பு ஏறத்தாழ 15,600 சதுர கிமீ (6,000 சதுர மைல்கள்) ஆகும், மொத்த மக்கள் தொகை ஏறத்தாழ 19,000.
தீக்குச்சிக் கோட்டுரு
ஒழுங்கு தீக்குச்சிக் கோட்டுருக்கள்
தீக்குச்சிக் கோட்டுருக்கள், நான்கு படிவரைக் கொண்ட ஒழுங்கு கோட்டுருக்களாக இருக்கின்றன. ஒன்று, இரண்டு, மூன்று முனைகள் கொண்ட முழுக்கோட்டுருக்கள் (ஒற்றை முனை, ஒற்றை விளிம்பு, முக்கோணம்) முறையே 0-, 1- மற்றும் 2- ஒழுங்கு கோட்டுருக்களாகும்.
கூரில் தீவுகள்
இத்தீவுக்கூட்டத்தின் அனைத்துத் தீவுகளும் உருசியாவின் ஆட்சி எல்லைக்குள் உள்ளதானாலும், சப்பான் இங்கு தெற்கேயுள்ள இரண்டு தீவுகளுக்கும், ஷிக்கோட்டான், மற்றும் ஹபோமாய் ஆகிய சிறுதீவுகளுக்கும் உரிமை கோருகிறது.
தீக்குச்சிக் கோட்டுரு
ஒழுங்கு தீக்குச்சிக் கோட்டுருக்கள்
ஒரு ஒழுங்கு தீக்குச்சிக் கோட்டுருவின் படி நான்கை விட அதிகமாக இருக்க முடியாது. முக்கோணமற்ற மிகச்சிறிய தீக்குச்சிக் கோட்டுரு (சுற்றளவு ≥ 4) 20 முனைகள் கொண்டிருக்கும்.
முத்தூத் பாப்பச்சன் குழுமம்
விலைமதிப்பற்ற உலோகங்கள்
முத்தூத் விலைமதிப்பற்ற உலோகங்களின் ஏற்றுமதி மற்றும் இறக்குமதிப் பிரிவு என்பது விலைமதிப்பற்ற உலோக பொருட்கள் மற்றும் சேவைகளை மேம்படுத்துவதற்கும் விற்பனை செய்வதற்கும் நிபுணத்துவம் பெற்றது.
'சுவர்ணவர்சம்' என்றத் திட்டம் தங்க நகைகள் வாடிக்கையாளர்களுக்கு 'ஹால்மார்க்' செய்யப்பட்ட தங்க நகைகளை (2 முதல் 8 கிராம்) தவணைகளில் வைத்திருக்க அனுமதிக்கின்றன.
தீக்குச்சிக் கோட்டுரு
3-ஒழுங்கு தீக்குச்சிக் கோட்டுரு
மிகச்சிறிய 3-ஒழுங்கு தீக்குச்சிக் கோட்டுருவானது இரு வைரவடிவக் கோட்டுருவின் இரு நகல்களைக் கொண்டு உருவாக்கப்படுகிறது. இவ்வுருவாக்கத்தின்போது இரு நகல்களின் ஒத்த முனைகளுக்கு இடைப்பட்ட தொலைவு ஓரலகாக இருக்குமாறு கொள்ளப்படுகிறது.
கூரில் தீவுகள்
வரலாறு
பழங்குடிகளான ஐனு மக்கள் கூரில் தீவுகளின் ஆரம்பகாலக் குடிகள் ஆவர். சப்பானியர்கள் ஏடோ காலப்பகுதியில் (1603-1868) இத்தீவுகளைக் கைப்பற்றினர். 1644 ஆம் ஆண்டில் வெளியிடப்பட்ட சப்பானிய வரைபடத்தில் ஷிரெட்டோக்கோ குடாவின் வடகிழக்கே 39 தீவுகள் காட்டப்பட்டுள்ளன. 17ம் நூற்றாண்டின் முற்பகுதியில் உருசியப் பேரரசு கூரில் தீவுகளுக்குள் ஊடுருவியது. 18ம் நூற்றாண்டில் உருசியக் குடியேற்றம் கூரில் தீவுகளின் மிகப்பெரும் தீவான இத்தூருப் வரை பரந்திருந்தது. இத்தூருப்பின் தெற்கே உள்ள சில தீவுகள் சப்பானிய தோக்குகாவா படையினரால் ஆக்கிரமிக்கப்பட்டு வந்துள்ளது.
முத்தூத் பாப்பச்சன் குழுமம்
விலைமதிப்பற்ற உலோகங்கள்
'சுவேதவர்சம்' வெள்ளிப் பொருட்கள் மற்றும் நகைகள் ஹால்மார்க் செய்யப்பட்ட வெள்ளி நாணயங்கள், கட்டிகள் மற்றும் பொருட்களை விற்கின்றன.
தீக்குச்சிக் கோட்டுரு
4-ஒழுங்கு தீக்குச்சிக் கோட்டுரு
1986 இல், ஏய்க்கோ அர்போர்த் (Heiko Harborth) என்ற செருமானிய அறிஞர் அவரது பெயரால் ஒரு கோட்டுருவை அறிமுகப்படுத்தினார். அர்போர்த் கோட்டுரு என அழைக்கபட்ட அந்தக் கோட்டுரு 52 முனைகள் மற்றும் 104 விளிம்புகளுடன் அமைந்த மிகச்சிறிய 4-ஒழுங்கு தீக்குச்சிக் கோட்டுருவிற்கு ஒரு எடுத்துக்காட்டாகும்.
முத்தூத் பாப்பச்சன் குழுமம்
விலைமதிப்பற்ற உலோகங்கள்
முத்தூத் தங்க மதிப்பு, இது சிறிய துண்டு நகைகள், பழைய மற்றும் பயன்படுத்தப்பட்ட தங்கப் பொருட்களை இறுதி வாடிக்கையாளர்களிடமிருந்து நேரடியாக வாங்குகிறது.
கூரில் தீவுகள்
வரலாறு
1811 ஆம் ஆண்டில் உருசியக் கடற்படைத் தளபதி வசீலி கலோவ்னினும் அவனது மாலுமிகளும் இங்கு வந்தபோது குனாஷிர் தீவில் வைத்து சப்பானிய நம்பு வம்சத்தின் படையினரால் கைப்பற்றப்பட்டனர். அதே வேளையில் சப்பானிய வணிகர் ஒருவர் 1812 ஆம் ஆண்டில் உருசியர்களால் கைப்பற்றப்பட்டதை அடுத்து இரு நாடுகளுக்கும் இடையே எல்லைகளை நிர்ணயிப்பதில் உடன்பாடு ஏற்பட்டது.
முத்தூத் பாப்பச்சன் குழுமம்
தகவல் தொழில்நுட்பம்
திருவனந்தபுரத்தில் உள்ள தகவல் தொழில்நுட்பப் பூங்காவில் தொடங்கப்பட்ட முத்தூத் பாப்பச்சன் தொழில்நுட்ப நிருவனம், குழுவில் உள்ள பிற நிறுவனங்களுக்கு தகவல் தொழில்நுட்ப ஆதரவை வழங்குகிறது.
தானியங்கி வாகனம்
முத்தூத் பாப்பச்சன் குழுமத்தில் ஃபோர்டு தானுந்துகள், சியாகுவார் தானுந்துகள், லேண்ட் ரோவர் தானுந்துகள், ரேஞ்ச் ரோவர், ஹோண்டா தானுந்துகள் ஆகியவ்ற்றின் விற்பனை மையங்களையும் மற்றும் கேரளாவின் கோழிக்கோடு, எர்ணாகுளம், கொல்லம் மற்றும் திருவனந்தபுரம் போன்ற மாவட்டங்களில் யமஹா மற்றும் ஹோண்டா போன்ற இரு சக்கர வாகன விற்பனை மையங்களையும் கொண்டுள்ளது.
விடுதிகள்
இந்த குழு தாஜ் மற்றும் ஹில்டன் குழுக்கள், வில்லா மாயா, உணவகம் மற்றும் ஸ்கை செஃப் ஆகியவற்றால் நடத்தப்படும் நட்சத்திர விடுதிகளை அமைத்துள்ளது. தற்போது ஏர் இந்தியா மற்றும் கத்தார் ஏர்வேஸ் போன்ற விமான சேவைகளுக்கும் சேவை செய்கிறது.
அசையாச் சொத்து
முத்தூத் அசையா சொத்து வணிகத்தின் முதல் திட்டங்களில் ஒன்றான முத்தூத் டெக்னோபோலிஸ் என்பது கொச்சி சிறப்பு பொருளாதார மண்டலத்தில் அமைந்துள்ளது.
சுகாதாரப் பாதுகாப்பு
முத்தூத் பாப்பச்சன் குழுமம் கேரளாவின் கோட்டயத்தில் உள்ள முத்தூட் லைஃப் பிரிகேட் சிறப்பு மருத்துவமனை மற்றும் எலும்பியல் மையத்துடன் சுகாதார அரங்கில் நுழைந்தது.
மாற்று எரிசக்தி வளங்கள்
முத்தூத் மாற்று எரிசக்தி வளங்கள் 1993 ஆம் ஆண்டில் தமிழ்நாட்டின் கன்னியாகுமரி மாவட்டத்தில் முப்பந்தல் கிராமத்தில் அமைந்துள்ள காற்றாலை பண்ணைகளுடன் காற்றாலை ஆற்றல் திட்டத்தைத் தொடங்கின.
பாதுகாப்பு சேவைகள்
எம்.பி.ஜி பாதுகாப்பு நிறுவனம் என்பது திருவனந்தபுரத்தில் அதன் தலைமை அலுவலகத்துடன் ஒரு நிறுவனமாகும். இது 15 மாநிலங்களில் செயல்பட்டு வருகிறது. அதன் வாடிக்கையாளர்களுக்கு அவசரகால பதிலளிப்பு குழுக்களை வழங்குகிறது.
கேரள பிளாஸ்டர்ஸ் கால்பந்து சங்கத்தின் ஆதரவாளர்
முத்தூத் பாப்பச்சன் குழுமம் 29 செப்டம்பர் 2014 முதல் இன்று வரை கேரள பிளாஸ்டர்ஸ் கால்பந்து சங்கத்தின் அதிகாரப்பூர்வ ஆதரவாளராகும். சங்கம் இந்திய கால்பந்தின் முதல் அடுக்கான இந்தியன் சூப்பர் லீக்கில் போட்டியிடுகிறது. கேரள பிளாஸ்டர்ஸ் கால்பந்து சங்கம் 'பி' என்ற பிளாஸ்டர்களின் ரிசர்வ் அணியின் ஆதரவாளர்கள் ஆவார்கள்.
தீக்குச்சிக் கோட்டுரு
4-ஒழுங்கு தீக்குச்சிக் கோட்டுரு
ஒவ்வொரு 4-ஒழுங்கு தீக்குச்சிக் கோட்டுருவுக்கும் குறைந்தபட்சம் 20 முனைகள் இருக்கும். 53, 55, 56, 58, 59, 61, 62 தவிர இதர ≥ 52 முனைகளுக்கான 4-ஒழுங்கு தீக்குச்சிக் கோட்டுருக்கள் கண்டறியப்பட்டுள்ளன. முதன்முதலாக 2016 இல் 54, 57, 65, 67, 73, 74, 77, 85 முனைகளுடைய 4-ஒழுங்கு தீக்குச்சிக் கோட்டுருக்கள் வெளியிடப்பட்டன. 52, 54, 57, 60, 64 முனைகளுடைய 4-ஒழுங்கு தீக்குச்சிக் கோட்டுருக்களுக்கு ஒரேயொரு எடுத்துக்காட்டு மட்டுமே அறியப்பட்டுள்ளது. இந்த ஐந்து கோட்டுருக்களில் 60 முனைகள் கொண்டது மட்டுமே இளக்கமானது; மற்ற நான்கும் திண்மமானவை.
மேற்கோள்கள்
பகுப்பு:கோட்டுருவியல்
கூரில் தீவுகள்
வரலாறு
1855 ஆம் ஆண்டில் வணிகம், கடல்வழிப் போக்குவரத்து, மற்றும் எல்லைகளை வரையறுத்தல் என்ற உடன்பாடு எட்டப்பட்டு, இத்தூருப், உரூப் ஆகியவற்றிற்கிடையில் எல்லை நிர்ணயிக்கப்பட்டது. இதன்படி, இத்தூருப்பிற்கு தெற்கே சப்பானியப் பிரதேசம் எனவும், உரூப்பின் வடக்கே உருசியப் பிரதேசம் எனவும் ஏற்றுக்கொள்ளப்பட்டது. சக்காலின் இரு நாட்டு மக்களும் வாழக்கூடிய இடமாக ஏற்றுக் கொள்ளப்பட்டது. 1875 ஆம் ஆண்டில் ஏற்றுக்கொள்ளப்பட்ட சென் பீட்டர்ஸ்பர்க் உடன்பாட்டின் படி, கம்சாத்காவின் தெற்கே கூரில் தீவுகள் அனைத்தையும் சப்பானுக்கு விட்டுக் கொடுத்து, பதிலாக சக்காலின் பிரதேசத்தை உருசியா ஏற்றுக் கொண்டது.
1904-1905 இல் இடம்பெற்ற உருசிய சப்பானியப் போரின் போது குஞ்சி என்ற இளைப்பாறிய சப்பானிய போர் வீரனும், சும்சு தீவில் வசித்து வந்தவனுமான குஞ்சி என்பவனின் தலைமையில் சென்ற கூட்டம் ஒன்று கம்சாத்கா கரையைக் கைப்பற்றியது. இவர்களைக் கலைப்பதற்காக உருசியா அங்கு தனது படைகளை அனுப்பியது. போர் முடிவுற்றவுடன் ஏற்படுத்தப்பட்ட உருசிய-சப்பானிய மீன்பிடித்தல் உடன்பாட்டின் சப்பானியர்கள் உருசியப் பகுதிகளில் மீன் பிடிக்கும் உரிமைஅயை 1945 வரையில் பெற்றிருந்தனர்.
1918-1925 காலப்பகுதியில் சப்பானியர்கள் சைபீரியாவில் இராணுவ ஊடறுப்பு நிகழ்த்திய போது வடக்கு கூரில்களில் நிலைகொண்டிருந்த சப்பானியப் படையினர் ஐக்கிய அமெரிக்கா, மற்றும் ஐரோப்பியப் படையினருடன் இணைந்து தெற்கு கம்சாத்கா பகுதியைக் கைப்பற்றினர்.
இரண்டாம் உலகப் போரின் முடிவில் சோவியத் ஒன்றியம் தெற்கு சக்காலின், மற்றும் கூரில் தீவுகளைக் கைப்பற்றியது. ஆனாலும், சப்பானியர்கள் கூரில் தீவுகளில் உள்ள குணாசிர், இத்தூருப், சிக்கோட்டான், ஹபொமாய் ஆகிய தீவுகளுக்கு உரிமை கோருகின்றனர். இந்த நான்கு தீவுகளும் இணைந்த பகுதியை அவர்கள் வடக்குத் தீவுகள் பிரதேசம் என அழைக்கின்றனர்.
வெளி இணைப்புகள்
பகுப்பு:உருசியத் தீவுகள் பகுப்பு:ஜப்பானியத் தீவுகள் பகுப்பு:ஜப்பானின் தீவுக்கூட்டங்கள்
குளமந்தை ஊராட்சி
குளமந்தை ஊராட்சி (Kulamandai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள அனக்காவூர் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 692 ஆகும். இவர்களில் பெண்கள் 331 பேரும் ஆண்கள் 361 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரெட்டிக்குப்பம் ஊராட்சி
ரெட்டிக்குப்பம் ஊராட்சி (Reddikuppam Gram Panchayat), தமிழ்நாட்டின் விழுப்புரம் மாவட்டத்தில் உள்ள விக்கிரவாண்டி வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 937 ஆகும். இவர்களில் பெண்கள் 474 பேரும் ஆண்கள் 463 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ராடி மாடு
ராடி மாடு (இந்தி:राटि) இது ராட் என்றும் உச்சரிக்கப்படுவது இந்தியாவைச் சேர்ந்த மாட்டு இனமாகும். இது ராஜஸ்தான் மாநிலத்தின் பிகானேர், கங்கா நகர் மற்றும் ஹனுமன்கர் மாவட்டங்களில் அடங்கிய பகுதியில் உருவானது. இது இந்தியாவில் முக்கியமாக இரட்டை நோக்கங்களுக்க வளர்க்கப்படும் கால்நடை இனமாகும் இவை  அதன் பால் கறக்கும் தன்மை மற்றும் வேலை செய்யம் திறன் ஆகியவற்றுக்காக அறியப்படுகின்றன. இந்த மாடுகள் உள்நாட்டில் இரண்டு வகைகள் உள்ளன, ராட்டி மாடுகள் உழைப்பு பணிகளுக்கான இனமாகவும், ராட் மாடுகள்  கறவை மாடுகளாக பயன்படுத்தப்படுகின்றன. ராட் மாடுகள் ராஜஸ்தானின் ஆல்வார் மாவட்டத்தில் தோன்றியவை, மற்றும் ராட் பழங்குடி மக்களால் வளர்க்கப்பட்டவை. ராட் மாடுகள் வெள்ளை நிறத்துடனும் அதில் கருப்பு அல்லது சாம்பல் நிற புள்ளிகளுடனும், ராட்டி மாடுகள் பொதுவாக பழுப்பு நிறம் கொண்டவை.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
ரெட்டிக்குப்பம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அயிரை மலை
சிவகிரியை சேர்ந்த ஸ்ரீலஸ்ரீ முருகானந்த ஸ்வாமிகள் என்னும் சித்தர் இங்கு தங்கி வள்ளலாரின் சன்மார்க்கத்தை பரப்பும் நோக்கில் ஐவர்மலையினை சுற்றி உள்ள கிராமங்களில் சன்மார்க்க சங்கத்தை துவங்கி வைத்தார்கள்.left|thumb|175px|தொல்லியல் துறை அறிவிப்பு திண்டுக்கல் மாவட்டம், பழனி வட்டம், வடக்கு தாதநாயக்கன் பட்டி வருவாய் கிராமத்தின் மேற்கு திசையில் அமைந்துள்ள இரண்டு குன்றுகளில் பெரியதாயும், கிழக்குப் பகுதியில் அமைந்துள்ளதுமான பெரிய குன்று துரியாதீத மலை (துரியோதன மலை என இப்பகுதி மக்கள் அழைக்கிறார்கள்). இம் மலைக்கு கொஞ்சம் மேற்கு பகுதியில் உள்ள சிறுகுன்றுதான் அயிரை மலை (ஐவர் மலை என இப்பகுதி மக்கள் அழைக்கிறார்கள்). இந்த மலையில் கிழக்கு பக்கம் ஒரு பெரிய குகையும், வடக்கு பக்கம் ஒரு சிறு குகையும், மேற்குப் பக்கம் ஒரு நடுத்தரமான குகையும் ஆக மூன்று குகைகள் இயற்கையாய் அமைந்துள்ளது. பெரியகுகையிலிருந்து பின்பக்கமுள்ள நடுத்தரக் குகைக்குச் செல்லும் வழியில் ஓர் பாலி (சூரிய புஷ்கரணி) (சுனை) அமைந்துள்ளது. இந்த சுனையின் தென்மேற்கில் மலையின் உச்சியில் பிள்ளையார் கோவில் ஒன்று உள்ளது. கோவிலை அடுத்து வட மேற்கு திசையில் சிறு சுனையும் (சந்திர புஷ்கரணி) உள்ளது. அதை அடுத்து குழந்தைவேலப்பர் கோவிலும், அதற்கு வட திசையில் ஒரு சிறு பாலியும் (சுனை) அமைந்துள்ளது. கிழக்குப் பக்கமுள்ள பெரிய குகையில் கடையேழு வள்ளல்களில் ஒருவரான குமணனின் நம்பிக்கைத் தெய்வமான கொற்றவை கோவிலும் உள்ளது. ( கொற்றவையை திரௌபதை என இப்பகுதி மக்கள் அழைக்கிறார்கள்) திரௌபதை கோவிலுக்குச் செல்ல திரைப்பட இயக்குநர் சுந்தர்.சி (இவரது குல தெய்வம் என்பது குறிப்பிட தக்கது.) படிப் பாதை பல லட்ச ரூபாய் செலவில் அமைத்துள்ளார்.
தல வரலாறு
left|thumb|175px|தீர்த்தங்கரர்களின் உருவங்கள் (புடைப்புச்சிற்பங்கள்) அயிரை மலையில் தொல்லியல் துறை சார்பில் தகவல் பலகை ஒன்று உள்ளது. (படம்) அதில் கீழ் கண்ட தகவல்கள் உள்ளது. இம் மலையின் கிழக்கு பக்கம் உள்ள இயற்கையான குகைத் தளத்தில் சமணர்களின் படுக்கைகள் உள்ளன. (சமணர் படுக்கைகள் தற்போது இல்லை) இந்த குகையின் நெற்றியில் 16 சமணத் தீர்த்தங்கரர்களின் உருவங்கள் புடைப்புச்சிற்பங்களாக வடிக்கப்பட்டுள்ளன. இத்தீர்த்தங்கர்கள் அயிரை மலைத் தேவர் என அழைக்கப்பட்டனர். இவற்றுள் பார்சுவ நாதரின் சிற்பமும் அடங்கும், ஒவ்வொரு சிற்பத்திற்கும் கீழே இத்திரு மேனிகளைச் செய்தோரின் பெயர்கள் வட்டெழுத்தில் பொறிக்கப்பட்டுள்ளது. அவர்களில் அச்சணந்தி, இந்திரசேனர், வீரசங்கத்தைச் சேர்ந்த மல்லிசேனர், அவ்வநந்தி குறத்தியார் எனும் பெண் துறவியார் ஆகியோர் குறிப்பிடதக்கவர்கள். இங்குள்ள கல்வெட்டுகள் இந்த மலையை அயிரை மலை எனக் குறிக்கின்றன. பதிற்று பத்து குறிக்கும் ஆயிரை மலை இதுவாக இருக்கலாம். கி.பி.8-10-ஆம் நாற்றாண்டுகளில் ஆயிரை மலை சமண முனிவர்களும், அவர்களது மாணவர்களும் நிறைந்த சமணப்பள்ளியாக இருந்துள்ளது. அயிரை மலைப் பள்ளியோடு பாண்டிய நாட்டின் பிற சமணபள்ளிகளுக்கு தொடர்பு இருந்துள்ளது. உதாரணமாக நாலூர், அவிசேரி பள்ளியிலிருந்து சில மாணவர்கள் இப்பள்ளிக்கு வந்து சென்றனர் என்பதை இங்குள்ள கல்வெட்டு தெரிவிக்கிறது.
துரியாதீத மலை
left|thumb|175px|துரியோதனன் (எ)துரியாதீத மலை யோக நிலையில் துரியாதிதம் என்பது மனம் உடலை விட்டு உச்சந்தலை வழியாக வெளியேறுவது, எவ்வித சலனமும், அசைவும் இன்றி ஆனால் விழிப்புடன் இருக்கும் நிலை ஆகும். இதை உணர்த்தும் படி அயிரமலை (ஐவர்மலை)க்கு கிழக்கே உள்ள (படம்) துரியாதீதமலையின் உச்சியில் இராமலிங்க அடிகளின் சைவ சுத்த சன்மார்க்க வழிபாட்டு முறையின் படி வாழ்ந்த வல்லநாட்டு சாது சிதம்பர அடிகள் அகவல் மேடை ஒன்றை தாமரை மலர் வடிவில் அமைத்துள்ளார். ஒவ்வொரு மாதமும் அம்மாவாசை தினத்திற்கு முதல் நாள் இரவு அகவல் மேடையில் வல்லநாட்டு சாது சிதம்பர அடிகளின் சீடர்களால் தீபம் ஏற்றி திரு அருட்பா பாடி வழிபாடு நடைபெற்று வருகிறது.அவ்வாறு எற்றப்படும் தீபம் அம்மாவாசை திதி முடியும் வரை எறியும்.
கடையேழு வள்ளல்களில் ஒருவரான குமணனின் ஆட்சிக்குட்பட்ட பகுதியில் இம்மலை உள்ளதால், இம்மலையின் மத்தியில் வேற்று நாட்டுப் படையெடுப்பு, அண்ணியர்கள் தாக்குதல் போன்றவற்றை கண்காணிப்பதற்கு கண்காணிப்பு கோபுரம், அமைக்கப் பட்டுள்ளது அக்கோபுரம் தற்போது சிதைந்த நிலையில் உள்ளது.
சான்றாவணம்
பகுப்பு:தமிழக தொல்லியற்களங்கள் பகுப்பு:திண்டுக்கல் மாவட்டம் பகுப்பு:தமிழ்நாட்டில் உள்ள மலைகள்
கெப்லரின் கோள் இயக்க விதிகள்
thumb|150px|கோள்களின் இயக்க விதிகளுக்காகப் பெரிதும் அறியப்படும் [[ஜொஹான்னெஸ் கெப்லர்]] வானியலுக்கு, யொகானசு கெப்லரின் முதன்மையான பங்களிப்பு கெப்லரின் கோள் இயக்க விதிகள் எனப்படும் மூன்று விதிகளாகும். கண்பார்வைக் குறைவுள்ளவராக இருந்தும், மிகவும் திறமையுள்ளவராக விளங்கிய ஜெர்மானியக் கணிதவியலாளரான கெப்லரின் விதிகளின் உருவாக்கத்துக்கு டென்மார்க்கைச் சேர்ந்த வானியலாளரான டைக்கோ பிரா (Tycho Brahe) என்பவரது துல்லிய வானியல் குறிப்புகள் (அவதானிப்புகள்) மிகவும் துணை புரிந்தன. In his Astronomia nova ... (1609), Kepler did not present his second law in its modern form. He did that only in his Epitome of 1621. Furthermore, in 1609, he presented his second law in two different forms, which scholars call the "distance law" and the "area law". In 1621, Kepler restated his second law for any planet: Johannes Kepler, Epitome Astronomiae Copernicanae [Summary of Copernican Astronomy] (Linz ("Lentiis ad Danubium"), (Austria):  Johann Planck, 1622), book 5, page 668. From page 668: "Dictum quidem est in superioribus, divisa orbita in particulas minutissimas æquales:  accrescete iis moras planetæ per eas, in proportione intervallorum inter eas & Solem."  (It has been said above that, if the orbit of the planet is divided into the smallest equal parts, the times of the planet in them increase in the ratio of the distances between them and the sun.)  That is, a planet's speed along its orbit is inversely proportional to its distance from the Sun. (The remainder of the paragraph makes clear that Kepler was referring to what is now called angular velocity.)
ஜெய்ப்பூர் கால்
ஜெய்ப்பூர் கால் அல்லது ஜெய்ப்பூர் புட் (Jaipur Foot) என்பது ரப்பர் முதலிய பொருட்களைக் கொண்டு உருவாக்கப்படும் ஒருவகை செயற்கை கால்கள் ஆகும். ராஜஸ்தான் மாநிலத்திலுள்ள ஜெய்ப்பூரில இது உருவானதால் அந்த நகரத்தின் பெயரிலேயே இது ஜெய்பூர் கால் என அறியப்படுகிறது. இது விபத்தில் உடல் உறுப்புகளை இழந்தவர்கள், போலியோ நோயால் பாதிக்கப்பட்டு உடல் உறுப்பு செயல்படாமல் போனவர்கள், கண்ணிவெடித் தாக்குதலில் உடல் உறுப்புகளை இழந்தவர்கள் போன்றோரை மனதில் வைத்து பி.கே. சேத்தி என்ற இந்திய மருத்துவரால் 1969 ஆம் ஆண்டு கண்டுபிடிக்கப்பட்டது. மிக குறிந்த விலையில் உருவாக்கக் கூடிய, நீரில் பயன்படுத்தக்கூடிய மற்றும் எளியவர்கள் வாங்கும் வண்ணம் இவ்வகை செயற்கை கால்கள உருவாக்கப்படுகிறது. இந்தியால் கைகள், கால்கள் போன்ற உடல் உறுப்புகள் பாதிக்கப்பட்டோருக்கு சில தன்னார்வ நிறுவனங்கள் இலவசமாகவே இந்த கால்களை பொருத்தி உதவுகின்றன.
கெப்லரின் கோள் இயக்க விதிகள்
ஐசாக் நியூட்டனுடைய பின்னாளைய கண்டுபிடிப்புகளான, நியூட்டனின் இயக்கவிதி மற்றும் புவியீர்ப்பு தொடர்பான விதிகள் என்பவற்றின் உருவாக்கத்துக்குக் கெப்லரின் கண்டுபிடிப்பு அடிக்களமாக (ஆதாரமாக) அமைந்தது எனலாம். தற்கால நோக்கில், கெப்லரின் விதிகள், நியூட்டனின் விதிகளின் விளைவுகளாக இருந்தாலும், வரலாற்றின்படி, கெப்லரின் விதிகளே முதலில் வெளியானவை.
ஜெய்ப்பூர் கால்
பகுப்பு:செயற்கை உடல் உறுப்புகள் பகுப்பு:இந்தியாவில் உடல்நலம் பகுப்பு:ஜெய்ப்பூர்
கெப்லரின் கோள் இயக்க விதிகள்
கெப்லரின் முதலாவது விதி
thumb|200px|கெப்லரின் முதலாவது விதி ஒரு கோளின் சுற்றுப்பாதை, கதிரவன் ஒரு குவியத்தில் அமைந்திருக்கும் ஒரு நீள்வட்டமாகும், என்பதே கெப்லரின் முதலாவது விதியாகும்.
கெப்லரின் இரண்டாவது விதி
thumb|200px|கெப்லரின் இரண்டாவது விதி கெப்லரின் இரண்டாவது விதி, கோளையும், கதிரவனையும் இணைக்கும் நேர்கோடு, கோளின் சமகால இடைவெளி நகர்வில் சம பரப்பைத் தடவிச்செல்லும், என்கிறது.
கெப்லரின் மூன்றாவது விதி
''கோள்களின் ஒரு முழுசுற்றுக்கால அளவின் இருபடி, அவற்றின் நீள்வட்டச் சுற்றுப்பாதையின் பெரிய அச்சின் பாதியின் (semi-major axis) முப்படிக்கு நேர் சார்புடையது (நேர் விகித சமனாகும்). மேலும் நேர்சார்புக் கெழு (மாறிலி) எல்லாக் கோளுக்கும் ஒரே மதிப்பு கொண்டதாகும்.'' என்பது கெப்லரின் மூன்றாவது விதியாகும்.
ஒரு கோளின் முழுச்சுற்றுகாலம் T என்றும், நீள்வட்டச் சுற்றுப்பாதையின் பெரிய அச்சின் பாதியை r என்றும், கொண்டால் இம் மூன்றாம் விதியைக் கீழ்க்காணும் ஈடுகோளால் காட்டலாம்:
மேலுள்ளவற்றில் M என்பது கதிரவனின் நிறை, G என்பது நியூட்டனின் பொருளீர்ப்பு நிலையெண் (மாறிலி).
மேலுள்ள ஈடுகோளைக் கீழ்க்காணுமாறு சுருக்கி எழுதலாம்: இதில் a என்பது என்னும் நேர்சார்புத் தொடர்பை ஈடுகோளாக்கும் கெழு (மாறிலி), அல்லது நேர்சார்புக் கெழு.
இரு வேறு கோள்களின் சுற்றுக்கால அளவுகள் T1, T2 என்றும், அவற்றின் சுற்றுப்பாதையின் பெரிய அச்சின் பாதியின் அளவுகள் r1, r2 ஆக முறையே இருந்தால், சுற்றுக்காலங்களின் விகிதமும், பெரிய அச்சின் பாதிகளின் விகிதமும் கீழ்க்காணுமாறு அமையும்.
ஆரிப் பட்
ஆரிப் பட் (Arif Butt, உருது : عارف بٹ பிறப்பு: மே 17 1944, இறப்பு சூலை 11. 2007 முன்னாள்பாக்கித்தானியத் துடுப்பாட்டக்காரர்). இவர் மூன்று தேர்வுத் துடுப்பாட்டப் போட்டியிலும், 97 முதல்தர துடுப்பாட்டப் போட்டிகளிலும் கலந்து கொண்டுள்ளார். 1967 இலிருந்து 1968 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1944 பிறப்புகள் பகுப்பு:2007 இறப்புகள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஸூரத்துல் காஃபிரூன்
ஸூரத்துல் காஃபிரூன்Sūrat al-Kāfirūn سورة الكافرون காஃபிர்கள் என்பது திருக்குர்ஆனின் 109வது அத்தியாயம் ஆகும்.
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.
திருக்குர்ஆனின் 109 அத்தியாயமாகத் திகழும் ஸூரத்துல் காஃபிரூன் (காஃபிர்கள்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
பெயர்
<font color="green" size="2"> ஸூரத்துல் காஃபிரூன் سورة الكافرون என்ற அரபுச் சொல்லுக்கு <font color="green" size="2"> காஃபிர்கள் /  மறுப்பவர்/ஏற்காதவர்  ,  எனப் பொருள்.
வெளி இணைப்புகள்
109 al kafirun. Surah Al-Kafirun (Complete text in Arabic with English and French translations)
பிற தகவல்கள்
பகுப்பு:திருக்குர்ஆன்
பனாமா நகரம்
பனாமா நகரம் (Panama City, எசுப்பானியம்: ciudad de Panamá) பனாமா குடியரசின் தலைநகரமும் மிகப்பெரும் நகரமும் ஆகும். இதன் மக்கள்தொகை 880,691 ஆகும்; பெருநகரப்பகுதியின் மக்கள்தொகை 1,440,381. பனாமா கால்வாயின் அமைதிப் பெருங்கடலோரத்தில் பனாமா மாநிலத்தில் இந்த நகரம் அமைந்துள்ளது. அரசியல், நிர்வாக மையமாக விளங்கும் இந்த நகரம் பன்னாட்டு வங்கி மற்றும் வணிகத்திற்கும் மையமாக விளங்குகின்றது. உலக நகரம் என வகைப்படுத்தப்பட்டுள்ள இந்த நகரம் இவ்வாறான மூன்று மத்திய அமெரிக்க நகரங்களில் ஒன்றாகும்.
பனாமா நகரத்தின் சராசரி தனிநபர் மொத்த உள்நாட்டு உற்பத்தி $15,300 ஆகும். அதியுயர் கட்டிடங்கள் மிகுந்த பனாமா நகரைச் சுற்றிலும் வெப்பமண்டல மழைக்காடுகள் உள்ளன. மத்திய அமெரிக்காவிலேயே மிகவும் போக்குவரத்து மிக்க பனாமாவின் டோக்குமென் பன்னாட்டு வானூர்தி நிலையத்திலிருந்து உலகின் பல முதன்மை இடங்களுக்கும் நாள்தோறும் வானூர்தி சேவைகள் இயக்கப்படுகின்றன. பிரேசிலின் குரிடிபேயுடன் பனாமா நகரமும் 2003ஆம் ஆண்டிற்கான அமெரிக்க பண்பாட்டுத் தலைநகரமாக தெரிவு செய்யப்பட்டது. பன்னாட்டு வாழ்க்கை இதழின் ஆய்வுப்படி பணி ஓய்விற்குப் பிறகு வாழ்வதற்கான இடங்களில் உலகின் முதல் ஐந்து இடங்களில் ஒன்றாக பனாமா நகரம் விளங்குகின்றது.
பனாமா நகரம் ஆகத்து 15, 1519இல் எசுப்பானிய தேடலாய்வாளர் பெத்ரோ அரியசு தெ அவிலாவால் நிறுவப்பட்டது. இங்கிருந்துதான் பெருவின் இன்கா பேரரசை தேடும் பயணங்கள் துவங்கின. அமெரிக்க கண்டங்களின் வரலாற்றின் பல வணிகத்தடங்களுக்கு நிறுத்தல் இடமாகவும் இருந்துள்ளது. இதன் மூலமாகவே தங்கமும் வெள்ளியும் எசுப்பானியாவிற்கு ஏற்றுமதியானது.
வெளி இணைப்புகள்
பகுப்பு:பனாமா
மயிலாடும்பாறை பாறை ஓவியங்கள்
இவற்றையும் பார்க்கவும்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
கையோடு கை
கையோடு கை (Kaiyodu Kai) என்பது 2003 ஆம் ஆண்டு வெளியான இந்திய தமிழ் காதல் நாடக திரைப்படம் ஆகும். ராஜன் சர்மா இயக்கிய இப்படத்தில் அரவிந்து ஆகாசு, யுகேந்திரன், புதுமுகம் சோனா ஆகியோர் முக்கிய கதாபாத்திரங்களில் நடித்துள்ளனர். மேலும் இதில் ரகுவரன், மலேசியா வாசுதேவன், தலைவாசல் விஜய், கருணாஸ், எம். என். ராஜம், பசி சத்யா, சாந்தி வில்லியம்ஸ், ஸ்ரீலதா ஆகியோர் துணை வேடங்களில் நடித்துளனர். இந்த படத்திற்கு பாணபத்ரா இசை அமைத்தார். படமானது 27 செப்டம்பர் 2003 அன்று வெளியிடப்பட்டது.
கதை
சென்னையில் வாழும் ராஜா ( அரவிந்து ஆகாசு ), மாணிக் ( யுகேந்திரன் ) ஆகியோர் சிறுவயதிலிருந்தே சிறந்த நண்பர்கள். ராஜா கல்லூரி மாணவராக இருக்கும்போது அனாதையான மாணிக் ஒரு வாகன பழுதுபார்க்கும் பணிமனையை வைத்திருக்கிறான். நித்யா (சோனா) தங்கி இருக்கும் மகளிர் விடுதிக்கு எதிரில் மாணிகின் பணிமனை உள்ளது. மாணிக் அவளை காதலிக்கிறான். ராஜாவும் நித்யாவும் கல்லூரியில் உடன் பயிலும் மாணவர்கள் மற்றும் காதலர்கள். காலையில், நித்யா விடுதி காப்பாளரிடம் நல்ல பெயர் வாங்கும் பெண்ணாக செயல்படுபவள். அவள் விடுதியைவிட்டு வெளியேறும்போது பாரம்பரிய உடை அணிந்து செல்வாள் இதைக் கண்டு மாணிக் அவளை காதலிக்கிறான். ஆனால், பின்னர், அவள் தன் தோழியின் வீட்டிற்குச் சென்று, ஆடையை மாற்றிக்கொண்டு நவீன உடையில் கல்லூரிக்குச் செல்வாள். மேலும் நித்யா ஆணாதிக்கத்தை வெறுக்கும் பெண் ஆவாள்.
கிராமத்தில் வசிக்கும் நித்யாவின் தந்தை சண்முகத்தை ( மலேசியா வாசுதேவன் ) கவர மாணிக் முடிவு செய்கிறான், மேலும் ஒரு வழக்கை தீர்க்க மாணிக் அவருக்கு உதவுகிறான். பின்னர் சண்முகம் தனது மகளை அவனுக்கு திருமணத்தில் கொடுப்பதாக உறுதியளிக்கிறார். இறுதியில் நித்யா தனது கிராமத்தில் நிச்சயதார்த்தத்தன்று மாணிக்கைப் பார்க்கிறாள். திருமண நாள், அவள் ஓடிப்போய் ராஜாவின் வீட்டிற்கு வந்துவிடுகிறாறாள். மனமுடைந்த மாணிக் மது குடிக்கத் தொடங்குகிறான். இதற்கிடையில், ராஜாவும் நித்யாவும் சென்னையில் உள்ள ஒரு கோவிலில் திருமணம் செய்து கொள்கிறார்கள்.
பின்னர், ராஜா தான் மணந்த மனைவி நித்யாவை மாணிக்கிற்கு அறிமுகப்படுத்துகிறான். இருவரும் அதிர்ச்சியடைகிறார்கள். பின்னர் ராஜாவுக்கு எதுவும் சொல்ல மாட்டேன் என்று நித்யாவுக்கு மாணிக் உறுதியளிக்கிறான். வீட்டு வேலைகளை மட்டும் செய்துகொண்டிருக்கும் வழக்கமான ஒரு இல்லத்தரசியாக இருக்க நித்யா விரும்பவில்லை. அதனால் ராஜாவின் குடும்பத்தினரிடம் மோதல் போக்கில் ஈடுபடுகிறாள். நிலைமை நாளுக்கு நாள் மோசமடைகிறது. இதைப் பயன்படுத்தி மாணிக் இரட்டை விளையாட்டை விளையாடுகிறான்: ஒருபுறம், மாணிக் தனது நண்பர் ராஜாவுக்கு அவன் தனது மனைவியை வன்முறையால் அடக்குமாறு அறிவுறுத்துகிறான். மறுபுறம், நித்யாவிடம் அளது செயல்பாட்டை கண்மூடித்தனமாக ஆதரிக்கிறான்.
மூன்று ஆண்டுகளுக்குப் பிறகு, நித்யாவும் ராஜாவும் பிரிந்து வாழ்கிறனர். அவர்கள் இப்போது தங்கள் தொழில் வாழ்க்கையில் பரபரப்பாக உள்ளனர். பெண்கள் ஆண்களுக்கு சமம் என்பதை நிரூபிக்க, நித்யா மாணிக் தன்னை பதிவுத் திருமணம் செய்து கொள்ளும்படியும், அதற்கு ராஜாவை அழைக்கிறாள். திருமணம் நடக்கும் நாளன்று மாணிக் அவளை திருமணம் செய்ய மறுத்து அவமானப்படுத்துகிறான். அவளை பழிவாங்குவதற்காக தான் அதைச் செய்யவில்லை, என்றும் ராஜா ஒரு நல்ல கணவன் என்பதை அவளுக்குப் புரியும்படி மாணிக் நித்யாவிடம் பேசுகிறான். நித்யா தன் தவறுகளை உணர்கிறாள். ராஜா அவளை மன்னித்து, தம்பதியர் ஒருவரை ஒருவர் கட்டியணைக்கின்றனர். ராஜாவும் மாணிக்கும் மகிழ்ச்சியுடன் கைகுலுக்க படம் முடிகிறது.
இசை
திரைப்படத்திற்கான பின்னணி சை மற்றும் பாடல்களுக்கான இசையை இசையமைப்பாளர் பாணபத்திரா மேற்கொண்டார். ஒலிப்பதிவில் ஆறு பாடல்கள் உள்ளன.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:மலேசியா வாசுதேவன் நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள்
டிராபிக் தண்டர்
2008 ஆம் ஆண்டு பென் ஸ்டில்லர் தயாரித்து, இயக்கிய அதிரடி மற்றும் அபத்தங்கள் நிறைந்த அமெரிக்க நகைச்சுவைத் திரைப்படம் டிராபிக் தண்டர்  ஆகும். வியட்நாம் போரைப் பற்றிய திரைப்படத்தை உருவாக்கும் முன்னிலை நடிகர்களாக ஸ்டில்லர், ஜேக் பிளாக், மற்றும் ராபர்ட் டௌனி, ஜூனியர். போன்ற திரைப்பட நட்சத்திரங்கள் நடித்திருந்தனர். அவர்களின் எழுத்தாளர் மற்றும் இயக்குனர் அவர்களை நடுக்காட்டில் இறக்கி விட்ட சமயத்தில், போதுமான படப்பிடிப்புத் தளம் ஏதும் இல்லாத நிலையில், அந்த நடிகர்கள் தங்களின் கதாப்பாத்திரங்களைச் செய்து முடிக்க நிர்ப்பந்திக்கப்படுகின்றனர். ஸ்டில்லர், ஜஸ்டின் திரௌக்ஸ், மற்றும் ஈடன் கோஹென் உள்ளிட்டோர் அந்தத் திரைப்படத்திற்கு திரைக்கதை எழுதினர், மேலும் அந்தத் திரைப்படம் டிரீம்வொர்க்ஸ் மற்றும் ரெட் ஹவர் பிலிம்ஸால் தயாரிக்கப்பட்டதுடன், பேராமௌன்ட் பிக்சர்ஸால் விநியோகம் செய்யப்பட்டது.
எம்பயர் ஆப் தி சன் என்ற திரைப்படத்தில் ஸ்டில்லர் மிகச்சிறிய கதாப்பாத்திரத்தில் நடித்த சமயத்தில், இந்தத் திரைப்படத்தை உருவாக்கும் யோசனை அவருக்குத் தோன்றியது, பின்னர் இந்தத் திரைப்படத்தின் திரைக்கதையை எழுதி முடிப்பதற்கு அவர் திரௌக்ஸ் மற்றும் கோஹெனின் உதவியை நாடினார். 2006 ஆம் ஆண்டில் அந்தத் திரைப்படத்தைத் தொடங்க அனுமதி அளிக்கப்பட்ட பிறகு, 2007 ஆம் ஆண்டில் கவாயின் ஹவாயன் தீவில் பதிமூன்று வாரங்களுக்கு மேலாக படப்பிடிப்பு நடந்தது என்பதுடன், அந்தத் தீவின் வரலாற்றில் அதிக நாட்கள் மற்றும் அதிக செலவு செய்து எடுக்கப்பட்ட மிகப்பெரிய திரைப்படம் என்ற பெருமையை டிராபிக் தண்டர் பெற்றது. முக்கிய கதாப்பாத்திரங்கள் மற்றும் அவைகளின் புனைகதை திரைப்படங்களுக்காக சம்பிரதாய வலைதளங்களை உருவாக்கியது, புனைகதை தொடர்பான சிறப்பு நிகழ்ச்சிகளைத் தொலைக்காட்சியில் ஒளிபரப்பியது, மற்றும் "பூடி ஸ்வெட்" என்ற வீரிய பானத்தை அந்தத் திரைப்படத்தில் விளம்பரப்படுத்தியது உள்ளிட்ட பல சந்தையிடல் யுக்திகளை டிராபிக் தண்டர் கையாண்டது. அந்தத் திரைப்படம் வெளியிடப்படுவற்கு முன்பாக, மனநிலை பாதிக்கப்பட்டவர்களை கேலி செய்யும்படியான காட்சிகளைக் கொண்டிருப்பதாகக் கூறி ஊனமுற்றோருக்கான அமைப்புகளிடமிருந்து பல்வேறு சர்ச்சைகளை எதிர்கொண்டது.
டிராபிக் தண்டர் திரைப்படம் திரையரங்குகளில் வெளியிடப்படுவதற்கு முன்பாக, 2008 ஆம் ஆண்டு, ஆகஸ்ட் 5 ஆம் தேதி, அந்தத் திரைப்படத்தின் ஒலித்தடம் மற்றும் இசை வெளியிடப்பட்டது. அந்தத் திரைப்படத்திற்கு எதிர்ப்புகள் இருந்தபோதிலும், அதன் கதாப்பாத்திரங்கள், திரைக்கதை, மற்றும் முன்னோட்டங்கள் அனைத்தும் விமர்சகர்களின் பாராட்டுதலைப் பெற்றது. வட அமெரிக்காவில் அந்தத் திரைப்படம் வெளியிடப்பட்டதுடன், முதல் வார இறுதியில் 26 மில்லியன் அமெரிக்க டாலர்களைச் சம்பாதித்தது, மேலும் அந்தத் திரைப்படம் வெளிவந்த பின்னர் முதல் மூன்று வாரங்களுக்குத் தொடர்ந்து முதல் இடத்தில் இருந்தது. ஸ்கிரீன் ஆக்டர்ஸ் கில்ட், பிராட்கேஸ்ட் பிலிம் கிரிடிக்ஸ் அசோசியேஷன், மற்றும் அகாடமி ஆப் மோஷன் பிக்சர் ஆர்ட்ஸ் அன்ட் சயின்சஸ் உள்ளிட்ட பல குழுக்களால் அந்தத் திரைப்படமும், அதில் நடித்த நடிகர்களும் பல்வேறு விருதுகளுக்காகப் பரிந்துரைக்கப்பட்டனர். 2008 ஆம் ஆண்டு நவம்பர் 18 ஆம் தேதி, டிராபிக் தண்டர் ஹோம் வீடியோவில் வெளியிடப்படுவதற்கு முன்பாக, திரையரங்குகளில் மொத்தம் 180 மில்லியன் அமெரிக்க டாலர்களைச் சம்பாதித்திருந்தது.
திரைக்கதை
கொக்கி-கைகளை உடைய வியட்நாம் போர் வீரரான ஜான் "ஃபோர் லீப்" டேபேக்கின் நினைவுகளைக் கொண்டு, டிராபிக் தண்டரை படமாக்கும் போது, விலை போகாத அதிரடி கதாநாயகனான டக் ஸ்பீட்மேன், ஐந்து முறை அகாடமி விருதுகளை வென்ற ஆஸ்திரேலிய நடிகரான கிர்க் லாசரஸ், ராப் இசைப் பாடகரான ஆல்ஃபா சீனோ, மற்றும் போதைப் பொருளுக்கு அடிமையான நகைச்சுவை நடிகர் ஜெஃப் போர்ட்னாய் ஆகியோர் வரம்புமீறி நடந்துகொள்கின்றனர் (புதிய துணை நடிகரான கெவின் சேன்டஸ்கியைத் தவிர). மிகப்பெரிய போர்க் காட்சிகளைப் படமெடுக்கும்போது, புதிய இயக்குனரான டேமியன் காக்பர்னால் நடிகர்களைக் கட்டுப்படுத்த இயலவில்லை, மேலும் திரைப்படம் எடுத்து முடிக்க ஐந்து நாட்களே எஞ்சியுள்ள நிலையில், படப்பிடிப்பை ஒரு மாத காலம் ஒத்திவைப்பதாக தயாரிப்பு நிர்வாகம் செய்தி வெளியிடுகிறது. ஆனால் படப்பிடிப்பைத் தொடர்ந்து நடத்தும்படி, கலைக்கூட மேலாளரான லெஸ் கிராஸ்மேன் காக்பர்னுக்கு உத்தரவிடுகிறார்.
டேபேக்கின் ஆலோசனைப்படி, காக்பர்ன் நடிகர்களை நடுக்காட்டில் இறக்கி விடுவதுடன், "கொரில்லா பாணியில்" படத்தை எடுப்பதற்காக இரகசிய நிழற்படக் கருவிகளை பொருத்தி வைக்கிறார், மேலும் சிறப்புக் காட்சிகளை உருவாக்குவதற்கான வெடிமருந்துகளை அங்கே புதைத்து வைக்கிறார். அந்த நடிகர்கள் போலியான துப்பாக்கிகளை வைத்திருப்பதுடன், அந்தக் காட்டின் மறுமுனையில் காத்துக்கொண்டிருக்கும் உலங்கூர்தியை அடைவதற்கான வழியைக் காட்டும் வரைபடத்தையும் வைத்துள்ளனர். போதைப் பொருளைத் தயாரிக்கும் பிளேமிங் டிராகன் என்ற கூட்டத்தினர் வசிக்கும், கோல்டன் டிரையாங்கிள் பகுதியின் நடுவில் அந்த நடிகர்கள் இறக்கி விடப்படுகின்றனர். அவர்கள் ஒரு குழுவாக இணைந்து பயணத்தைத் தொடங்குகின்றனர், மேலும் காக்பர்ன் நிலச் சுரங்க வெடியில் இறந்ததைக் கண்டதும், அந்த ஐந்து நடிகர்களும் சண்டையி்ட்டுக் கொள்கின்றனர். காக்பர்ன் தனது இறப்பைப் போலியாக உருவாக்கினார் என்று ஸ்பீட்மேன் நம்புவதுடன், காக்பர்ன் உயிருடன் இருக்கிறார் என்று கூறி சீனோ, போர்ட்னாய், மற்றும் சான்டஸ்கி ஆகியோரையும் நம்ப வைக்கிறார், அதைத் தொடர்ந்து அவர்கள் திரைப்படம் எடுக்கும் பணிகளைத் தொடர்கின்றனர். காக்பர்ன் உயிருடன் இருக்கிறார் என்பதை லாசரஸ் நம்ப மறுக்கிறார், அதே சமயம் அவர் மற்ற நடிகர்களுடன் இணைந்து காடுகளின் வழியே நீண்ட பயணத்தை மேற்கொள்கிறார்.
டேபேக் மற்றும் அந்தத் திரைப்படத்தில் வெடிகுண்டுகளை வெடிக்கச் செய்யும் நிபுணரான கோடி அன்டர்வுட் ஆகிய இருவரும் இறந்து போன இயக்குனரைக் கண்டறியும் முயற்சியில் ஈடுபடுகின்றனர், ஆனால் அவர்கள் பிளேமிங் டிராகனால் சிறைப்பிடிக்கப்படுகின்றனர், அந்தச் சமயத்தில் டேபேக் தன்னைப் பற்றிய உண்மையை வெளிப்படுத்துகிறார் (அவர் உண்மையான கைகளைக் கொண்டிருக்கிறார்). அதே சமயம் அந்த நடிகர்கள் காடுகளின் வழியே நிதானமாக முன்னேறிச் செல்கின்றனர், ஸ்பீட்மேன் தங்களைத் தவறான பாதையில் கொண்டு செல்வதை லாசரஸ் மற்றும் சான்டஸ்கி இருவரும் கண்டுபிடிக்கின்றனர். அந்தக் காட்டில் நீண்டதூரம் நடந்ததால் அந்த நான்கு நடிகர்களும் சோர்வுற்றிருந்தனர் என்பதுடன், தாங்கள் மீட்கப்படுவோம் என்ற நம்பிக்கையை கொண்டிருக்கின்றனர், ஆனால் ஸ்பீட்மேன் அவர்களிடமிருந்து விலகி தனியே செல்கிறார் என்பதுடன், பிளேமிங் டிராகனால் சிறைப்பிடிக்கப்பட்டு அவர்களின் போதை மருந்து தயாரிக்கும் தொழிற்சாலைக்கு கொண்டு செல்லப்படுகிறார். திரைக்கதையின்படி, அது போர் முகாமின் சிறைச்சாலை என ஸ்பீட்மேன் நினைப்பதோடு, படப்பிடிப்பு தொடர்ந்து நடைபெறுவதாக நம்புகிறார். அந்தக் கூட்டத்தினர் தங்களுக்குப் பிடித்த வெற்றிப் படமான சிம்பிள் ஜேக்கில் நடித்த நட்சத்திரம் அவர்தான் என்பதைக் கண்டறிவதோடு, ஒரே நாளில் பல முறை அந்தக் கதாப்பாத்திரத்தை ஏற்று நடிக்கும்படி அவரை வற்புறுத்துகின்றனர். அதே சமயம் லாஸ் ஏஞ்சல்ஸில், ஸ்பீட்மேன் கையெழுத்திட்ட டிவோ என்ற ஒப்பந்தத்தில் முற்றுப்பெறாத நிபந்தனைகளைத் தளர்த்துவதைக் குறித்து அவரின் பிரதிநிதி ரிக் பெக் என்பவர் கிராஸ்மேன் உடன் பேச்சுவார்த்தை நடத்தும் முயற்சியை மேற்கொள்கிறார். பிளேமிங் டிராகன் அவர்கள் இருவரையும் தொலைபேசியில் தொடர்புகொண்டு ஸ்பீட்மேனை மீட்பதற்குப் பெருந்தொகையைக் கேட்கின்றனர், ஆனால் கிராஸ்மேன் அந்தக் கூட்டத்தினரைக் கடுமையாகத் திட்டுகிறார். அதே சமயம், ஸ்பீட்மேன் இறப்பதன் மூலம் அவரின் காப்பீட்டைப் பெற முடியம் என்ற ஆதாயத்தை எடுத்துக்கூறி ரி்க்கை சமாதானப்படுத்தும் முயற்சியை கிராஸ்மேன் மேற்கொள்கிறார். ரிக்கின் ஒத்துழைப்பைப் பெறுவதற்காக கல்ஃப்ஸ்டிரீம் வி என்ற தனது சிறிய விமானத்தைப் பயன்படுத்திக்கொள்ள அவருக்கு அனுமதி அளிக்கிறார் கிரேஸ்மேன், இதையடுத்து ரிக், கிராஸ்மேனின் கோரிக்கையை ஏற்றுக்கொள்கிறார்.
லாசரஸ், சீனோ, போர்ட்னாய், மற்றும் சான்டஸ்கி ஆகியோர் பிளேமிங் டிராகனின் போதைப் பொருள் தயாரிக்கும் தொழிற்சாலையைக் கண்டுபிடிக்கின்றனர். ஸ்பீட்மேன் சித்திரவதை செய்யப்படுவதைக் கண்ட பின்னர், அவர்கள் திரைப்படத்தில் வரும் திரைக்கதையின் அடிப்படையில் ஸ்பீட்மேனைக் காப்பாற்றத் திட்டமிடுகின்றனர். லாசரஸ் ஒரு விவசாயியைப் போல வேடமிட்டு போர்ட்னாயைக் கைது செய்து இழுத்து வருவதுடன், போர் வீரர்களின் கவனத்தை திசை திருப்புகிறார், அதே சமயம் சீனோவும், சான்டஸ்கியும் சிறைப்பிடிக்கப்பட்டவர்களைத் தேடும் பணியில் ஈடுபடுகின்றனர். அந்தக் கூட்டத்தினர் லாசரஸ் கூறும் கதையில் உள்ள முரண்பாடுகளைக் கண்டறிந்த பிறகு, நடிகர்கள் அந்தக் கூட்டத்தினரைச் சுடுகின்றனர் என்பதுடன், அவர்களைத் தற்காலிகமாகத் தோற்கடிக்கின்றனர். அந்த நடிகர்கள் போலியான துப்பாக்கிகளைப் பயன்படுத்துகின்றனர் என்பதை அந்தக் கூட்டத்தினர் தெரிந்து கொண்டதையடுத்து, அந்த நடிகர்களை சுடத் தொடங்குகின்றனர்.
அந்த நான்கு நடிகர்களும் டேபேக், அன்டர்வுட், மற்றும் ஸ்பீட்மேன் இருக்கும் இடத்தைக் கண்டறிவதுடன், வெடிகுண்டுகளை வெடிக்கச் செய்து, அங்கிருக்கும் பாலத்தைக் கடந்து அன்டர்வுட்டின் உலங்கூர்தியை அடைகின்றனர். அந்தக் கூட்டத்தினரைத் தன்னுடைய "குடும்பமாகக்" கருதுவதால் அவர்களுடனே இருக்க விரும்புவதாக ஸ்பீட்மேன் மற்றவர்களைக் கேட்டுக்கொள்கிறார், ஆனால் பிளேமிங் டிராகன் அவர்களைப் பிடிக்கும் முயற்சியைத் தீவிரமாக மேற்கொள்கின்றனர். டேபேக் அந்தப் பாலத்தை வெடிக்கச் செய்து, ஸ்பீட்மேன் பாதுகாப்பாக வருவதற்கு வழிசெய்து தருகிறார், அதைத் தொடர்ந்து உலங்கூர்தி புறப்படத் தயாராகிறது, அதே சமயம் அந்தக் கூட்டத்தினர் பிரத்தியேக இயந்திரத்தின் மூலம் அவர்களின் மீது ஏவுகணைத் தாக்குதலை (ஆர்பிஜி) மேற்கொள்கின்றனர். பெக், கிராஸ்மேனின் ஜி5வைப் பயன்படுத்தி ஸ்பீட்மேனைக் காப்பாற்றுகிறார், அதே சமயம் யாரும் எதிர்பாராத விதமாக கால் தவறி கீழே விழுந்த இயக்குனர் அந்தக் காட்டின் வழியே டிவோ பெட்டியை எடுத்துக்கொண்டு வருவதுடன், ஆர்பிஜி வரும் வழியில் அந்தப் பெட்டியைத் தூக்கி வீசி அனைவரையும் காப்பாற்றுகிறார். அந்த நடிகர்கள் மற்றும் விமானமோட்டிகள் ஹாலிவுட்டிற்குத் திரும்புகின்றனர், இரகசிய நிழற்படக்கருவியில் பதிவு செய்யப்பட்ட அந்த நிகழ்வுகள் அனைத்தும் தொகுக்கப்பட்டு டிராபிக் பிளன்டர் என்ற திரைப்படம் உருவாக்கப்படுவதுடன், அது மிகப்பெரிய வெற்றியைப் பெறுகிறது. அந்தத் திரைப்படம் ஸ்பீட்மேனுக்கு முதல் ஆஸ்கர் விருதைப் பெற்றுத் தருகிறது, அத்துடன் லாசரஸ் அவருடன் அந்த விழாவில் கலந்துகொள்கிறார்.
நடிகர்கள் குழு
டோபே மேகுயிர், டைரா பேங்க்ஸ், மரியா மெனோனஸ், மார்டின் லாரன்ஸ், தி மூனே சுசூகி, டாம் ஹேங்ஸ், சீன் பென், ஜேசன் பேட்மேன், லேன்ஸ் பேஸ், ஜெனிஃபர் லவ் ஹெவிட், அலிசியா சில்வர்ஸ்டோன், மற்றும் ஜோன் வோயிட் உள்ளிட்ட பல புகழ்பெற்ற நடிகர்கள் அந்தத் திரைப்படத்தில் தங்களை ஈடுபடுத்திக் கொண்டனர். கிறிஸ்டின் டெய்லர், மினி ஆன்டென், ஆண்டனி ருய்விவார், மற்றும் வீட்டே நிக்கோல் பிரவுன் போன்றோர்கள் அந்தத் திரைப்படத்தில் மிகச் சிறிய கதாப்பாத்திரத்தைக் கொண்டிருந்தனர். அந்தத் திரைப்படத்தின் எழுத்தாளரான ஜஸ்டின் தெராக்ஸ் உலங்கூர்தி வீரராகவும், இசைத் தட்டுக்களை மாற்றுபவராகவும் (இவை அனைத்தும் நீக்கம் செய்யப்பட்ட காட்சிகளாகும்) இரண்டு சிறிய கதாப்பாத்திரங்களில் நடித்திருப்பார்.
திரைக்கதை
ஸ்டில்லர், எம்பயர் ஆப் தி சன் என்ற திரைப்படத்தில் சிறிய கதாப்பாத்திரத்தில் நடித்துக் கொண்டிருந்தபோது, டிராபிக் தண்டரை உருவாக்கும் திட்டத்தில் இறங்கினார். போர் திரைப்பட கதாப்பாத்திரங்களை உருவாக்குவதற்கு, பல நடிகர்கள் போலியாக உருவாக்கப்பட்ட இராணுவ முகாம்களில் பங்கேற்றனர், மேலும் அந்த நடிகர்களில் யார் தங்களைக் குறித்து அதிக "கர்வம்" கொள்கின்றனர் என்பதைக் கண்டறிந்து, பின்னர் அத்தகைய நடிகர்களைக் கொண்டு ஒரு திரைப்படம் எடுக்க ஸ்டில்லர் விரும்பினார். நடிகர்கள் போலியாக உருவாக்கப்பட்ட இராணுவ முகாம்களில் பங்கேற்ற பின்னர், மனநிலை பாதிக்கப்பட்டவர்களைப் போல காணப்பட்டனர், இந்த நிகழ்வை அடிப்படையாகக் கொண்டே அந்தத் திரைப்படத்திற்கான ஆரம்ப கதைக்கருவை உருவாக்கியதாக அதன் இணை கதாசிரியர் தேரக்ஸ் தெரிவித்தார். பிளேட்டூன், ஃபுல் மெட்டல் ஜேக்கெட் , ஹேம்பர்கர் ஹில் , மற்றும் தி டீர் ஹன்டர் உள்ளிட்ட வியட்நாம் போரைப் பற்றிய திரைப்படத்தில் காணப்படும் நையாண்டித்தனத்தை அடிப்படையாகக் கொண்டு அந்தத் திரைப்படத்தின் இறுதி கதைக்கரு உருவாக்கப்பட்டது. புகழ் பெற்றவர்களின் வலைதளங்கள் மற்றும் ஹாலிவுட்டைக் குறித்து செய்தி வழங்கும் மூலாதாரங்கள் ஆகியவற்றின் வழியே, ஹாலிவுட்டில் மேற்கொள்ளப்படும் பணிகளைக் குறித்த விழிப்புணர்வு பார்வையாளர்களிடம் அதிகரித்ததைத் தொடர்ந்து, இந்தத் திரைப்படத்திற்கான திரைக்கதையை எழுதுவது மிகவும் சுலபமாக இருந்ததாக தேரக்ஸ் தெரிவித்தார். இந்தத் திரைப்படத்தில் திரைக்கதை எழுதப்படாத காட்சிகளுக்கான உரையாடல்கள் நடிகர்களால் படப்பிடிப்புத் தளத்தில் உருவாக்கப்பட்டதுடன், முன் ஆயத்தமின்றி பேசப்பட்டது.
நடிப்பு
நடிகர்கள் தங்கள் கதாப்பாத்திரத்தைச் சிறப்பாக சித்தரிப்பதைப் போல, கிர்க் லாசரஸின் கதாப்பாத்திரத்தை ஈடன் கோஹென் உருவாக்கினார். ஹவாயில் தங்கியிருந்தபோது, ஸ்டில்லர், டௌனியை அணுகி அவரது கதாப்பாத்திரத்தைக் குறித்துப் பேசினார். "நான் அறி்ந்த வரையில், இது ஒரு முட்டாள்தனமான யோசனை!" என்று தான் ஸ்டில்லரிடன் தெரிவி்த்ததாகவும், அதற்கு ஸ்டில்லர் "ஆமாம் இது மிகச்சிறப்பான கதாப்பாத்திரம் அல்ல என்பது எனக்குத் தெரியும்" என்று தெரிவித்ததாகவும், சிபிஎஸ் இன் தி ஏர்லி ஷோ என்ற நிகழ்ச்சியில் டௌனி கூறினார். நான் அந்தக் கதாப்பாத்திரத்தில் நடிக்க பின்னர் ஒப்புதல் அளித்தேன், ஆனால் ஓசிரிசின் கதாப்பாத்திரத்தை எப்படி கட்டமைப்பது என்ற யோசனை எனக்குப் புலப்படவில்லை, அதே சமயம் நான் முரட்டுத்தனமாகப் பேசுவதை நன்கு பயிற்சி செய்திருந்தேன் என்று டௌனி மற்றொரு சந்திப்பில் தெரிவி்த்திருந்தார்; பின்னர் அவர் ஸ்டில்லரிடம் தொலைபேசியில் லாசரஸின் குரலை ஒத்திகை செய்து காட்டினார், உடனே ஸ்டில்லர் அந்தக் கதாப்பாத்திரத்திற்கு ஒப்புதல் அளித்தார். ரஸெல் கிரோ, காலின் பேரெல், மற்றும் டேனியல் டே-லெவிஸ் போன்ற நடிகர்களின் கதாப்பாத்திரத்தைத் தான் உருவாக்கியதாக டௌனி தெரிவித்தார். அயர்லாந்து நாட்டைச் சார்ந்தவராக டௌனியின் கதாப்பாத்திரம் முதன் முதலில் வடிவமைக்கப்பட்டது, ஆனால் தான் ஆஸ்திரேலிய மனிதராக (நேச்சுரல் பார்ன் கில்லர்ஸ் என்ற திரைப்படத்தில் இதே போன்று ஆஸ்திரேலிய நாட்டைச் சார்ந்தவராக டௌனி நடித்திருந்தார்) நன்கு நடிப்பேன் என்று டௌனி தெரிவித்ததைத் தொடர்ந்து திரைக்கதை மாற்றியமைக்கப்பட்டது. டௌனியின் நடவடிக்கைகளைப் பொறுத்து, அவரின் கதாப்பாத்திரத்திற்குத் தேவைப்பட்ட திரைக்கதை படப்பிடிப்புத் தளத்திலும், படப்பிடிப்பு முடிந்த பிறகும் உருவாக்கப்பட்டது. டௌனியை ஆப்ரிக்க-அமெரிக்க மனிதரைப் போன்று உருவகப்படுத்துவதுவதற்கு ஒன்றரை மணி நேரம் முதல் இரண்டு மணி நேரம் வரை ஆகும். "ஒரு ஒப்பனைக் கலைஞர் எனது முகத்தின் ஒரு பக்கத்தில் ஒப்பனை செய்யத் தொடங்குவார், மற்றொரு ஒப்பனைக் கலைஞர் எனது முகத்தின் மற்றொரு பக்கத்தை ஒப்பனை செய்யத் தொடங்குவார், இருவரும் எனது முகத்தின் நடுவில் ஒப்பனை செய்யும்போது சந்தித்துக்கொள்வர்" என்று தனது ஒப்பனை குறித்து டௌனி கருத்து தெரிவி்த்தார்.